Parlamentul  României

	Comisia pentru buget, finanţe şi bănci
	
	Bucureşti,        

Nr. 22/217/11.02.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Legii nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. PL.x315  din  12 mai 2008.
	PREŞEDINTE,

Viorel Ştefan



Parlamentul  României

	Comisia pentru buget, finanţe şi bănci
	
	Bucureşti,    

Nr. 22/217/11.02.2009


RAPORT

asupra propunerii legislative pentru  modificarea şi completarea 

Legii nr. 571/2003 privind Codul fiscal
Cu adresa nr. PLx 315 din 12 mai 2008, Biroul Permanent conform art.95  din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea Legii nr. 571/2003 privind Codul fiscal .
Prezenta propunere legislativă are în fapt ca obiect de reglementare  completarea art. 42 din Legea nr. 571/2003 privind Codul fiscal, cu modificările şi completările uterioare, cu două noi litere care instituie scutirea beneficiarilor burselor de creaţie de la plata impozitului şi prevede neincluderea între categoriile de venituri supuse impozitului pe venit a premiilor obţinute la concursurile sau festivalurile din domeniile literaturii şi artei, în scopul stimulării creaţiei contemporane româneşti şi universale.
La întocmirea raportului s-au avut în vedere avizele favorabile ale Comisiei juridice, de disciplină şi imunităţi, Comisiei pentru politică economică, reformă şi privatizare, Comisiei pentru cultură, arte, mijloace de informare în masă, Consiliului Legislativ.
 Propunerea legislativă a fost respinsă de Senat în şedinţa din data de 6 mai 2008.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor.

La lucrările comisiei au participat  31  deputaţi, din totalul de 31 membri ai comisiei.

În raport de obiectul şi conţinutul său, propunerea legislativă face parte din categoria legilor ordinare.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, doamna Iordache Graţiela – secretar de stat la Ministerul Finanţelor Publice.
In urma dezbaterii propunerii legislative pentru modificarea şi completarea Legii nr. 571/2003 privind Codul fiscal , în şedinţa din data de 10 februarie 2009, membrii Comisiei au hotărât, cu unanimitate de voturi, să propună Plenului Camerei Deputaţilor respingerea deoarece extinderea categoriei de venituri neimpozabile poate genera dezechilibre la nivelul veniturilor bugetare, o astfel de măsură nefiind oportună în contextul actual.
Deasemenea precizăm că reprezentanţii Ministerului  Finanţelor Publice s-au angajat în elaborarea unui proiect al Codului Fiscal  unitar integrat şi armonizat cu directivele Uniunii Europene, precum şi cu realităţile economice.
	PREŞEDINTE,

Viorel Ştefan

	SECRETAR,

Iuliu Nosa


             Consilier parlamentar:

    
Ene Giorgiana
